วันก่อนนิวคุงได้ไปทำงานในย่านรัชดา เลยได้แวะกินร้านก๋วยเตี๋ยวเนื้อร้านหนึ่ง ที่ตอนผมผ่านไปที่ร้านแล้วพบว่าคนกินเยอะดี เลยจัดซะเลย
ร้านนี้มีชื่อว่า ก๋วยเตี๋ยวเนื้อ เจริญพร (ซอยรางน้ำ) ครับ ตั้งอยู่ในซอย รัชดา 3 ขับเลยฟอจูน แล้วเจอซอยเลี้ยวซ้ายซอยแรกแล้วขับเข้าไปได้เลย 
ร้านจะเป็นลักษณะตึกแถว มีที่นั่งทั้งในร้านและหน้าร้าน บรรยากาศเรื่อยๆ แต่อากาศรอบด้านค่อนข้างร้อนเลยทีเดียว

เมนูของร้านก็จะเน้นไปที่ก๋วยเตี๋ยว เกาเหลา เนื้อวัวเป็นหลัก มีให้เลือกกินทั้งลูกชิ้น เนื้อสด และเนื้อเปื่อย
ราคาต่อชามนั้นก็จะเริ่มที่รวๆชามละ 50 บาท

วันนิวคุงได้สั่งกินเป็นเมนู เกาเหลา ชิ้นสดเปื่อย มากิน
ทีเด็ดในชามนี้ ผมยกให้เป็นตัวลูกชิ้น ที่มีความเด้งอร่อยทานง่าย กัดเข้าไปแล้วได้รสหวานเนื้ออร่อยดี 
ตัวเนื้อสดนั้นมีความเหนียวกลางๆ กินแล้วก็ได้สัมผัสถึงเนื้อเน้นๆเลย กินได้เรื่อยๆสำหรับเมนูนี้
ส่วนตัวเนื้อเปื่อยนั้น เป็นเนื้อเปื่อยชิ้นใหญ่ๆเลย เนื้อนุ่มขนาดกลางๆ เอาไปจิ้มกินกับน้ำจิ้มอร่อยดี
สุดท้ายเป็นน้ำซุปที่มีรสชาติหวานเนื้ออ่อนๆ กินแล้วก็ได้รสหวานเนื้อแบบไม่ต้องปรุงเลย

สรุปโดยรวม (เต็ม 10)
ให้ 7 คะแนนครับ รสชาติโดยรวมๆแล้วอร่อยแบบธรรมดา ฝากท้องได้ครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  18 / 5 / 57
